Í hverri viku tekur Mannlíf saman eftirminnileg ummæli . Óhætt er að segja að nokkrar sleggjur hafi fallið í vikunni . „ Kæri forsætisráðherra , fyrst þú fórst að kveðja Ok , má ég kannski bjóða þér að heilsa Ófeigsfjarðarheiði ? “ – Elísabet Jökulsdóttir rithöfundur . „ Hvað þarf margar kannanir og upphrópanir til að meirihlutinn hætti að stinga hausnum í sandinn og horfist í augu við að hópur barna sem forðast skólann sinn fer stækkandi , barna sem sýna einkenni kvíða og depurðar sem rekja má beint til líðanar í skóla þar sem þau hafa ekki fundið sig meðal jafningja ? “ – Kolbrún Baldursdóttir , borgarfulltrúi Flokks fólksins , baunar á borgarmeirihlutann fyrir að styðja hugmyndafræði Skóla án landamæra . „ Sama hvert málefnið er en það er þá hlutverk forystumanna flokksins , með sínu umburðarlyndi , lagni og stjórnvisku að sætta þessi sjónarmið . En ekki berja menn í hausinn með hafnaboltakylfu . “ – Óskar Magnússon athafnamaður segir flokksforystu Sjálfstæðisflokksins verða að lægja öldur innan flokksins vegna Þriðja orkupakkamálsins . „ Hverjir níðast svona á íslenskum neytendum ? Jú , í ljós kemur að félagsmenn í FESK flytja inn tæp 90 prósent tollkvótans af svínakjöti og helming kvótans af alifuglakjöti . Það eru sem sagt hans eigin félagsmenn sem níðast á neytendum . “ – Ólafur Arnarson , fyrrverandi formaður Neytendasamtakanna , gagnrýnir Sigmar Vilhjálmsson , talsmann Félags eggja - , svína - og kjúklingabænda , fyrir að halda því fram að innflytjendur svíni á neytendum með því að hirða allan ábata af tollfrjálsum innflutningi matvæla . „ Vinstri “ - meirihluti borgarstjórnar virðist vera handbendi braskara þegar kemur að skipulags - og byggingarmálum . “ – Hjörleifur Stefánsson arkitekt lýsir frati á „ háhýsabyggðina “ við Skúlagötu og segir hana skelfilega . „ Þegar Katrín Jakobsdóttir hagar dagskrá sinni ekki svo , að hún geti hitt varaforseta Bandaríkjanna og talað máli Íslendinga , er hún ekki að koma fram sem forsætisráðherra ÍSLANDS , heldur sem leiðtogi VINSTRI GRÆNNA . “ – Hannes Hólmsteinn Gissurarson , prófessor í stjórnmálafræði við Háskóla Íslands . „ Sem láglaunakona á íslenskum vinnumarkaði og sem fulltrúi láglaunakvenna verð ég að segja og stel þarna smá frá frægu kvóti Stephen Jay Gould : Ég hef töluvert minni áhuga á því hversu margar konur hafa risið til æðstu metorða í íslenski viðskiptalífi svo þær megi þar ríkja eins og stéttbræður sínir , auðmennirnir , heldur en því sjúka og viðstöðulausa óréttlæti og arðráni sem láglaunakonurnar verða fyrir . “ – Sólveig Anna Jónsdóttir , formaður Eflingar . Samkvæmt tekjublaði DV er Sólveig er með 900.000 í mánaðarlaun .